****

 **Ældrerådet**

 **Albertslund**

 Damgårdsvej 12

 2620 Albertslund

 Tlf. 43 64 98 22

**Til Ældreudvalget**

**Dato: 20/9 2022**

 **Høringssvar**

Ældrerådet har på deres møde den 19. september 2022 set på dagsordenen til Ældreudvalgets møde

torsdag den 22. september 2022, og har følgende kommentarer:

**Først en forespørgsel/et ønske:** Ældreudvalgets møde starter meget ofte med en temadrøftelse, som

også har stor interesse for Ældrerådet. Er der en mulighed for, vi kunne deltage i den del af mødet. Vi er helt klar over, at udvalgsmøderne er lukkede møder. Men selve temaerne er ofte af stor interesse for Ældrerådet og ligger jo inden det egentlige møde.

**Punkt. 2 ÆU – Ansøgning om midler hos Socialstyrelsen til forsøg med selvvisitation**

 **I hjemmeplejen.**

God idé. Vi ser dog et problem i forhold til privat udbyder. Hvordan får man hjemmeplejen fra

 en privat udbyder inddraget på samme måde som kommunens hjemmepleje?

**Punkt. 3 ÆU – Venteliste til plejeboliger.**

 Det er mange borgere, der overskrider ventelistegarantien, og det ser ud til, at antallet er

 stigende. Er der en grund til dette? Er der iværksat ekstra støtte til dem i eget hjem i ventetiden?

 Der er 24 borgere på den specifikke liste. Hvordan fordeler ventelisten sig mellem ønske om

 Albertshøj og ønske om Humlehusene? Er der en ligelig fordeling og hvis ikke, hvad er

 grunden så? Hvor længe venter borgere på den specifikke liste i gennemsnit på at få en plads?

**Punkt. 4 ÆU – Orientering om endeligt udbudsmateriale til genudbud af lovpligtige**

 **hjemmeplejeydelser.**

 **Under kravsspecifikation:**

1.2 Visitation – se punkt 2.

 8.4/8.5 Deltage i samarbejde omkring nye tiltag og udviklingsprojekter. Der er sandsynligvis

 dækning i denne formulering, men det er vigtigt, den private leverandør også kan arbejde med

 faste teams, besøgspakker og lignende tiltag, der indføres i kommunen.

**Øvrige punkter har vi ikke bemærkninger til.**

**På ældrerådets vegne**

**Bente Clausen**

**Formand**